Chen Kun

Kun Chen (dilahirkan pada 4 Februari 1976 di Chongqing, Sichuan, China sebagai Chen Kun, kadang-kala dipanggil sebagai Aloys Chen) ialah seorang pelakon dan penyanyi China. Dia memenangi Anugerah Ratusan Bunga bagi kategori Pelakon Terbaik, Anugerah Huabiao bagi kategori Pelakon Terbaik, dan mendapat satu pencalonan bagi kategori Pelakon Terbaik untuk Anugerah Kuda Keemasan.

Chen memperoleh pengiktirafan hasil drama tv 2001 Love in Shanghai dan filem 2002 Balzac and the Little Chinese Seamstress. Dia melonjak kepada kemasyhuran antarabangsa hasil filem 2006 The Knot dan filem fantasi 2008 Painted Skin yang juga mengumpulkan baginya Anugerah Ratusan Bunga bagi Pelakon Terbaik.

Dia menggesa pengikutnya agar memboikot semua barangan dan pelancongan berkait dengan Malaysia berikutan dengan dakwaan pihak tertentu yang membuat dakwaan di media antarabangsa bahawa kerajaan Malaysia menyembunyikan fakta mengenai kehilangan MH370. , . Ini disebalik usaha Malaysia ke atas pencarian MH370 yang dijangka menelan belanja melebihi RM130.9m. Sektor pelancongan Malaysia menggajikan 14 peratus peluang pekerjaan pada tahun 2012, menurut Majlis Pelancongan dan Pengembaraan Dunia.

Biografi 
Chen dilahirkan di Chongqing. Ibu bapanya bercerai tidak lama selepas adik kedua Chen dilahirkan, dan Chen mula bekerja separuh masa semasa bersekolah menengah untuk menyara ibunya. Dia bermula sebagai jurutaip di pejabat perbandaran dan kemudian sebagai penyanyi solo di kelab-kelab malam. Dia mempamerkan bakat awal dalam nyanyian dan disyorkan dengan bersungguh-sungguh oleh jurulatih dan mentor suaranya untuk menyertai China Oriental Song and Dance Ensemble (sekarang China National Song and Dance Ensemble) di Beijing pada tahun 1995. Pada tahun 1996, dia memasuki Beijing Film Academy, tempat dia mula mengambil kelas-kelas lakonan.

Chen membuat penampilan sulung dalam filem 1999 National Anthem, dan melonjak terkenal dalam drama tv 2001 Love in Shanghai. Dia telah dicalonkan untuk kategori Pelakon Terbaik hasil wataknya dalam A West Lake Moment dalam Anugerah Kuda Keemasan 2005, memenangi kategori Pelakon Terbaik bagi wataknya dalam The Knot di Anugerah Filem Huabiao 2007 dan memenangi kategori Pelakon Terbaik bagi wataknya dalam Painted Skin di Anugerah Ratusan Bunga 2010.

Selain berlakon, Chen juga seorang penyanyi yang sudah mapan. Dia sering kali mempersembahkan lagu-lagu tema bagi siri tvnya dan telah menerbitkan tiga buah album studio yang cukup panjangnya, yang memenangi Vokalis Lelaki Paling Popular di Anugerah Asia MTV untuk album keduanya, Come True Again. Untuk menyokong album ketiganya Mystery&Me, dia menjalankan konsert solo pertamanya di Beijing pada Februari 2010.

Chen mempunyai seorang anak lelaki.

Chen dinobatkan sebagai Lelaki Selebriti Vegetarian Paling Seksi Asia 2013 selepas pertarungan sengit dalam PETAAsiaPacific.com oleh kumpulan hak asasi haiwan PETA Asia.

Setakat Julai 2014, Chen memiliki akaun paling popular di Sina Weibo dengan pengikut seramai lebih daripada 70 juta orang, ramai yang tertarik dengannya kerana dia menjadi aficionado anime yang tidak kisah pos semula imej-imejnya difotoshop sebagai karakter anime. Atas sebab inilah dia dikenali sebagai "#1 Coser (Cosplayer)" di China.

Filmografi

Filem

TV

Diskografi 
 Osmosis (2004)
 To Come True Again (2006)
 Mystery&Me (2009)

Rujukan

Pautan luar 
 
 Chen Kun di Sina Weibo
 Chen Kun di Sohu Blog

Kelahiran 1976
Alumni Akademi Filem Beijing
Orang hidup
Pelakon lelaki Cina